नई दिल्ली : भारत के बंगाल राज्य में फुटबॉल काफी लोकप्रिय खेल है। यहां से अब तक कई अच्छे फुटबॉल खिलाड़ी निकलकर सामने आए हैं। पुराने क्लबों से यहां कई फुटबॉलर उभरे हैं। यह कहना गलत नहीं होगा कि फुटबॉल को लेकर जिस तरह की दीवानगी पूरी दुनिया में देखने को मिलती है वैसी ही दीवानगी भारत के पश्चिम बंगाल में भी है। FIFA World Cup 2018 के दौरान यहां फुटबॉल को लेकर दीवानगी केवल टीवी स्क्रीन तक सीमित नहीं है बल्कि बीड़ी कंपनियां भी फीफा विश्वकप को लेकर बने माहौल का फायदा उठाने की पूरी कोशिश कर रहीं हैं। इसके लिए बीड़ी कंपनियां लियोनेल मेसी और क्रिस्टियानो रोनाल्डो के नाम का सहारा ले रही हैं।